stanford-oval/wikipedia huggingface dataset:
มหาวิทยาลัยเอิตเวิช โลรานด์

| --- | --- |
Eötvös Loránd Tudományegyetem (ฮังการี)

ละติน: Universitas Budapestinensis de Rolando Eötvös nominata
คติพจน์: Community of Knowledge
ประเภท: มหาวิทยาลัยวิจัยของรัฐ
สถาปนา: 1635; 389 ปีที่แล้ว (1635)
สังกัดการศึกษา:  Coimbra Group  Utrecht Network  UNICA  EUA  AUF 
อธิการบดี: Dr. Gyula Scheuer
อาจารย์: 1,800
ปริญญาตรี: 16,017
บัณฑิตศึกษา: 8,547
นักศึกษาปริญญาเอก: 1,442
ที่ตั้ง:  บูดาเปสต์, ฮังการี 47°29′26″N 19°03′31″E﻿ / ﻿47.4906°N 19.0585°E﻿ / 47.4906; 19.0585
เว็บไซต์: www.elte.hu/en
มหาวิทยาลัยเอิตเวิช โลรานด์ หรือ ELTE  หรือ มหาวิทยาลัยวิทยาศาสตร์เอิตเวิช โลรานด์ (ฮังการี: Eötvös Loránd Tudományegyetem, ELTE; ละติน: Universitas Budapestinensis de Rolando Eötvös nominata, อังกฤษ: Eötvös Loránd University) คือมหาวิทยาลัยรัฐที่เน้นการวิจัยและวิทยาศาสตร์ ตั้งอยู่ ณ กรุงบูดาเปสต์ ประเทศฮังการี เป็นมหาวิทยาลัยที่มีอายุยาวนานต่อเนื่องที่สุดของประเทศ โดยก่อตั้งขึ้นเมื่อปี ค.ศ. 1635 เป็นหนึ่งในสถาบันการศึกษาระดับอุดมศึกษาที่ใหญ่ที่สุดและมีเกียรติที่สุดของประเทศ ปัจจุบันมหาวิทยาลัยมีนักศึกษาประมาณ 28,000 คน แบ่งออกเป็น 8 คณะ และ 1 สถาบันวิจัย ซึ่งส่วนมากตั้งอยู่ทั่วกรุง​บูดาเปสต์​ และมีวิทยาเขตในเมืองอีกสองเมืองในประเทศฮังการี คือ เมืองโซมบ็อตแฮย์ และ เมืองญีแร็จย์ฮาซอ มหาวิทยาลัยเอิตเวิช โลรานด์ มีความเกี่ยวข้องกับผู้ได้รับรางวัลโนเบลทั้งหมด 5 คน รวมไปถึงผู้ชนะรางวัลวูล์ฟ รางวัลฟัลเคอร์สัน และรางวัลอาเบล ทั้งนี้ ผู้ที่ได้รับรางวัลระดับนานาชาติคนล่าสุดคือ แอ็นแดร แซแมเรดี (Endre Szemerédi) นักคณิตศาสตร์และวิทยาศาสตร์คอมพิวเตอร์ ได้รับรางวัลอาเบล (รางวัลที่เทียบเท่ารางวัลโนเบลสำหรับงานวิจัยในสาขาวิทยาการคอมพิวเตอร์และคณิตศาสตร์) ในปี ค.ศ. 2012 และโลวาส ลาสโล (Lovász László) รางวัลอาเบลสาขาคณิตศาสตร์ ในปี ค.ศ. 2021
ประวัติศาสตร์

มหาวิทยาลัยมีการก่อตั้งในปี ค.ศ.1635 โดยนักบวชคาร์ดินัล ชื่อ เปแตร ปาซมานย์ ในเมืองน็อจย์โซมบ็อต (nagyszombat) ราชอาณาจักรฮังการี (ปัจจุบัน คือ เมืองเตอร์นาวา ประเทศสโลวาเกีย) โดยมีนามว่า มหาวิทยาลัยเยซูอิตน็อจย์โซมบ็อต (ฮังการี: Nagyszombati Jezsuita Egyetem) ซึ่งต่อมาได้เปลี่ยนชื่อเป็น มหาวิทยาลัยน็อจย์โซมบ็อต (อังกฤษ: Nagyszombat University, ฮังการี: Nagyszombati Egyetem) เพื่อสอนวิชาเทววิทยาและปรัชญา
ในปี ค.ศ.1770 มหาวิทยาลัยได้ย้ายมาตั้งอยู่ ณ เมืองบูดอ (เมืองหลวงของราชอาณาจกรฮังการี ณ เวลานั้น ภายใต้การปกครองของจักรวรรดิออสเตรียหลังการพิชิตดินแดนฮังการีคืนมาจากจักรวรรดิออตโตมัน ปัจจุบันคือฝั่งตะวันตกของกรุงบูดาเปสต์) และ ได้รับชื่ออย่างเป็นทางการว่า มหาวิทยาลัยแป็ชต์ราชวิทยาลัย (อังกฤษ: Royal University of Pest, ฮังการี: Pesti Királyi Tudományegyetem) จนถึงปี ค.ศ.1873 ได้เปลี่ยนชื่อเป็น  มหาวิทยาลัยบูดาเปสต์ (อังกฤษ: University of Budapest, ฮังการี: Budapesti Tudományegyetem)
จากนั้น ในปี ค.ศ.1921 ได้เปลี่ยนชื่อเป็น มหาวิทยาลัยปาสมานย์ เปแตร์ ราชวิทยาลัยฮังการี (Royal Hungarian Pázmány Péter University) โดยใช้ชื่อของนักบวชผู้ก่อตั้งมหาวิทยาลัย ต่อมาในปี ค.ศ.1949 คณะเทววิทยาได้แยกตัวจากมหาวิทยาลัย และ คณะวิทยาศาสตร์ได้ก้าวเข้ามาเป็นคณะหลักของมหาวิทยาลัย
จนกระทั่งในปี ค.ศ.1950 มหาวิทยาลัยได้รับชื่อที่ใช้มาจวบจนปัจจุบันว่า มหาวิทยาลัยเอิตเวิช โลรานด์ (อังกฤษ: Eötvös Loránd University, ฮังการี: Eötvös Loránd Tudományegyetem) ตามชื่อนักฟิสิกส์และคณิตศาสตร์ที่เป็นที่รู้จักในวงกว้างมากที่สุด ผู้ซึ่งเคยเป็นอาจารย์สอน ณ มหาวิทยาลัย คือ บารอน โลรานด์ เอิตเวิช (Baron Loránd Eötvös de Vásárosnamény) ผู้ทำงานวิจัยเกี่ยวกับแรงโน้มถ่วง มวล และ แรงตึงผิว (surface tension)
วิทยาเขต > วิทยาเขตลาจมานโยช (Lágymányosi Campus)

วิทยาเขตลาจมานโยช ตั้งอยู่ในฝั่งบูดา เขตที่ 11 ของกรุงบูดาเปสต์ เป็นที่ตั้งของสามคณะ ประกอบด้วย คณะวิทยาการคอมพิวเตอร์​ (ตึกใต้), คณะวิทยาศาสตร์​ และ คณะสังคมศาสตร์ (ตึกเหนือ)
วิทยาเขต > วิทยาเขตซาวาเรีย (SAVARIA Campus)

วิทยาเขตซาวาเรีย ตั้งอยู่ ณ เมืองโซมบ็อตแฮย์ ทางตะวันตกของประเทศฮังการี ได้ชื่อว่าเป็นวิทยาเขตที่ผลิตบุคลากรด้านวิศวกรรมเครื่องกลที่ดีที่สุดในฮังการี มีหลักสูตรวิศวกรรมเครื่องกล ภายใต้การดูแลของคณะวิทยาการคอมพิวเตอร์ (ELTE) ในวิทยาเขตนี้ มีการเรียนการสอน และ การจัดเวิร์คช็อปสำหรับวิศวกรเครื่องกล ในวิทยาเขตมีห้องปฏิบัติการและเวิร์คช็อปที่ทันสมัย วิทยาเขตมีการสร้างความร่วมมือกับภาคอุตสาหกรรมเครื่องกลทั่วยุโรป มีการจัดการเรียนการสอนแบบพหุภาคีในสาขาวิศวกรรมเครื่องกลจำนวนมาก เพื่อให้การเรียนการสอนเข้ากับการทำงานจริง และ ยังมีคณะอื่น ๆ ในระดับปริญญาโท และ เอก อยู่ในวิทยาเขตนี้ด้วย
คณะในมหาวิทยาลัย

มหาวิทยาลัยในปัจจุบัน มีอยู่ทั้งหมด 8 คณะ และ 1 สถาบัน โดยมีบุคลากรและนักศึกษาอยู่เกือบ 30,000 คน ในปี ค.ศ.2017 มีการก่อตั้งสถาบันใหม่ขึ้นคือ สถาบันเศรษฐศาสตร์
ในวันที่ 1 มกราคม ค.ศ.2000 มหาวิทยาลัยเอิตเวิช โลรานด์ ได้มีการก่อตั้งคณะวิทยาการสารสนเทศ คณะศึกษาศาสตร์ คณะจิตวิทยา และ คณะสังคมศาสตร์ขึ้นเพิ่มจากเดิม
คณะในมหาวิทยาลัย > คณะวิทยาการคอมพิวเตอร์ (ELTE-IK)

ดูเพิ่ม: คณะวิทยาการคอมพิวเตอร์ มหาวิทยาลัยเอิตเวิช โลรานด์
ที่อยู่: 1117 Budapest, Pázmány Péter sétány 1/C
วิทยาการคอมพิวเตอร์
วิศวกรรมเครื่องกล (วิทยาเขตซาวาเรีย เมืองโซมบ็อตแฮย์)
คณะในมหาวิทยาลัย > คณะวิทยาศาสตร์ (ELTE-TTK)

ที่อยู่: 1117 Budapest, Pázmány Péter sétány 1/A
ชีววิทยา
ฟิสิกส์
เคมี
ภูมิศาสตร์
ธรณีวิทยา
วิทยาศาสตร์สิ่งแวดล้อม
คณิตศาสตร์
คณะในมหาวิทยาลัย > คณะสังคมศาสตร์ (ELTE-TáTK)

ที่อยู่: 1117 Budapest, Pázmány Péter sétány 1/A.
เศรษฐศาสตร์ประยุกต์
มานุษยวิทยาวัฒนธรรม
การศึกษาระหว่างประเทศ
สถิติการสำรวจ
งานสังคมสงเคราะห์
สังคมวิทยา
สังคมศึกษา
การวางแผนนโยบายสุขภาพและการเงิน
นิเวศวิทยาของมนุษย์
นโยบายของชนกลุ่มน้อย
เศรษฐศาสตร์เชิงวิเคราะห์
การศึกษาชุมชนและพลเมือง
นโยบายทางสังคม
คณะในมหาวิทยาลัย > คณะรัฐศาสตร์และนิติศาสตร์ (ELTE-ÁJK)

ที่อยู่: 1053 Budapest, Egyetem tér 1-3.
รัฐศาสตร์
นิติศาสตร์
คณะในมหาวิทยาลัย > คณะการศึกษาพิเศษ กุสตาฟ บาร์ชิ (ELTE-BGGyK)

ที่อยู่: 1097 Budapest, Ecseri út 3.
การศึกษาพิเศษ (การศึกษาสำหรับเด็กพิเศษ)
คณะในมหาวิทยาลัย > คณะมนุษยศาสตร์ (ELTE-BTK)

ที่อยู่: 1088 Budapest, Múzeum krt. 4/A, B, C, D, F, I, Múzeum krt. 6–8, 6–8/A
อังกฤษศึกษา
เยอรมันศึกษา: เนเธอร์แลนด์ ชนชาติเยอรมัน เยอรมนี สแกนดิเนเวีย
บรรณารักษ์
ตะวันออกศึกษา: อาหรับ ฮิบรู อินเดีย อิหร่าน ญี่ปุ่น จีน เกาหลี มองโกเลีย ทิเบต ตุรกี กรีซ
สื่อสารมวลชน
ฮังการีศึกษา
การถ่ายทำภาพยนตร์
ชาติพันธุ์
อารยธรรมโบราณ: ปรัชญาคลาสสิก เมโสโปเตเมียศึกษา
โรมานซ์ศึกษา: ฝรั่งเศส อิตาลี โปรตุเกส โรมาเนีย สเปน
ศิลปศาสตร์
สลาฟศึกษา: บัลแกเรีย เช็กเกีย โครเอเชีย โปแลนด์ รัสเซีย เซอร์เบีย สโลวาเกีย สโลวีเนีย ยูเครน
ประวัติศาสตร์
โบราณคดี
วัฒนธรรมดนตรี
คณะในมหาวิทยาลัย > คณะศึกษาศาสตร์และจิตวิทยา (ELTE-PPK)

ที่อยู่: 1075 Budapest, Kazinczy u. 23–27 และ 1064 Budapest, Izabella u. 46. และ1117 Budapest, Bogdánffy Ödön u. 10.
การศึกษาผู้ใหญ่
ศึกษาศาสตร์
จิตวิทยา
กิจกรรมนันทนาการ และ พัฒนาการทางสุขภาพ
การกีฬา
คณะในมหาวิทยาลัย > คณะการศึกษาระดับประถมศึกษาและก่อนประถมศึกษา (ELTE-TÓK)

ที่อยู่: 1126 Budapest, Kiss János altb. u. 40.
การอนุบาลเด็กทารกและเด็กเล็ก
ศึกษาศาสตร์สำหรับเด็กอนุบาล
ศึกษาศาสตร์สำหรับเด็กอนุบาล สาขาภาษาเยอรมัน
ศึกษาศาสตร์สำหรับเด็กอนุบาล สาขาภาษาเซอร์เบีย
ครุศาสตร์
ครุศาสตร์ สาขาภาษาเยอรมัน
ครุศาสตร์ สาขาภาษาเซอร์เบีย
คณะในมหาวิทยาลัย > สถาบันเศรษฐศาสตร์ธุรกิจ (ELTE-GTI)

ที่อยู่: 1088 Budapest, Rákóczi út 7.
การเงินและการบัญชี
การจัดการและกฎหมายธุรกิจ
การตลาด
อันดับและชื่อเสียง

ในปี ค.ศ. 2021 เว็บไซต์จัดอันดับมหาวิทยาลัยชื่อดัง US News Best Global Universities 2021 ได้จัดอันดับให้มหาวิทยาลัยเอิตเวิช โลรานด์อยู่ในอันดับที่ 414 ของโลก อันดับที่ 182 ของทวีปยุโรป เป็นมหาวิทยาลัยที่ดีที่สุดอันดับที่ 1 ในฮังการี
นอกจากนั้นเว็บไซต์จัดอันดับมหาวิทยาลัยของประเทศฮังการี HVG.hu ยังจัดให้มหาวิทยาลัยเอิตเวิช โลรานด์ เป็นมหาวิทยาลัยที่ดีอันดับที่ 1 ของฮังการีประจำปี ค.ศ. 2021 ทั้งในด้านผู้สอนและผู้เรียน
ศิษย์เก่าที่มีชื่อเสียง

บารอน โลรานด์ เอิตเวิช (Eötvös Loránd) (1848–1919) นักฟิสิกส์ชื่อดังผู้เคยเป็นอาจารย์สอนที่มหาวิทยาลัยตั้งแต่ปี ค.ศ. 1886 ถึง ค.ศ. 1919 เขาเป็นผู้วิจัยเกี่ยวกับแรงโน้มถ่วง (เป็นผลงานที่ต่อยอดสู่ทฤษฎีสัมพันธภาพทั่วไปของอัลเบิร์ต ไอน์สไตน์) แรงตึงผิว และแรงบิด เป็นที่มาของชื่อ "มหาวิทยาลัยเอิตเวิช โลรานด์" แทนชื่อเดิมว่า "มหาวิทยาลัยบูดาเปสต์"
อัลแบรต์ เซนท์-จเยอร์จยี (Szent-Györgyi Albert) (1893–1986) นักชีวเคมีรางวัลโนเบิล ผู้ค้นพบวิตามินซี
จอห์น ฟอน นอยมันน์ (John von Neumann) (1903–1957) นักคณิตศาสตร์และนักวิทยาศาสตร์อัจฉริยะ ผู้คิดค้นทฤษฎีจำนวนมากในสาขาควอนตัมฟิสิกส์ ทฤษฎีเกม วิทยาศาสตร์คอมพิวเตอร์ และสถิติศาสตร์
อิกนาทซ์ เซ็มเมิลไวส์ (Semmelweis Ignác) (1818–1865) แพทย์สูติศาสตร์ผู้บุกเบิกการทำหัตถการปลอดเชื้อเพื่อลดอุบัติการณ์ของการติดเชื้อหลังคลอด เป็นที่มาของชื่อ มหาวิทยาลัยเซ็มเมิลไวส์ (Semmelweis Egyetem)
โซลตาน บอย (Bay Zoltán) (1900–1992) นักฟิสิกส์ผู้คิดค้นไมโครเวฟ
วิกโตร์ โอร์บาน (Orbán Viktor) (1963–) นายกรัฐมนตรีของประเทศฮังการี
ยาโนช อาแดร์ (Áder János) (1959–) ประธานาธิบดีคนที่ 5 ของประเทศฮังการี
มิฮาย บอบิตช์ (Babits Mihály) (1883–1941) นักกวีชื่อดังของฮังการี
ลอโยช โคชชูต (Kossuth Lajos) (1802–1894) รัฐบุรุษ ดำรงตำแหน่งเป็นประธานาธิบดีผู้ว่าการของราชอาณาจักรฮังการี ระหว่างการปฏิวัติฮังการี ค.ศ.1848
จอร์จ วอน เบเกชี (Békésy György) (1899–1972) นักชีวฟิสิกส์ ผู้ได้รับรางวัลโนเบลในการวิจัยเรื่องหน้าที่ของหูชั้นในรูปหอยโข่งในสัตว์เลี้ยงลูกด้วยนม
อาร์พาด บ็อกช์ (Bogsch Árpád) (1919–2004) นักกฎหมาย ผู้ได้ดำรงตำแหน่งผู้อำนวยการองค์การทรัพย์สินทางปัญญาแห่งโลก (WIPO) และเลขาธิการสหภาพนานาชาติเพื่อคุ้มครองพันธุ์พืชใหม่ (UPOV)
โยแจ็ฟ เอิตเวิช (Eötvös József) (1813–1871) นักกฎหมายและนักเขียนชาวฮังการี
ปาล แอร์เดิช (Erdős Pál) (1913–1996) นักคณิตศาสตร์
ยาโนช ฮอร์ชานยิ (Harsányi János) (1920–2000) นักเศรษฐศาสตร์รางวัลโนเบล
จเยอร์จยี แฮแวชี (Hevesy György) (1885–1966) นักเคมีผู้พัฒนาสารกัมมันตรังสีตามรอย สำหรับใช้ในกระบวนการทางชีวภาพและเคมี
จยูลอ ยูฮาซ (Juhász Gyula) (1883–1937) นักกวีชาวฮังการี
โซลตาน โคดาย (Kodály Zoltán) (1882–1967) นักประพันธ์เพลงชาวฮังการี
แดเจอ โคซโตลานยิ (Kosztolányi Dezső) (1885–1936) นักเขียน
ฟึเลิป เลนาร์ด (Lénárd Fülöp) (1862–1947) นักฟิสิกส์รางวัลโนเบล ผู้คิดค้นรังสีแคโทด
โยแจ็ฟ แล็นโฮชเช็ค (Lenhossék József) (1818–1888) แพทย์และนักมานุษยวิทยา
ลาซโล โลวาซ (Lovász László) (1948–) นักคณิตศาสตร์
ตราประจำมหาวิทยาลัยเอิตเวิช โลรานด์ ใน ปี ค.ศ.1880
ภาพถ่ายวิทยาเขตลาจมานโยชจากมุมสูง
ภาพห้องสมุดกลางของ ม.ELTE
ตึกใต้ของวิทยาเขตลาจมานโยช (1/C) ซึ่งเป็นที่ตั้งของคณะวิทยาการคอมพิวเตอร์ ม.ELTE
ตึกเหนือ ของวิทยาเขตลาจมานโนช (1/A) เป็นที่ตั้งของคณะวิทยาศาสตร์ และ คณะสังคมศาสตร์ ของมหาวิทยาลัย ELTE
คณะรัฐศาสตร์และนิติศาสตร์ ELTE ในตอนกลางวัน
คณะการศึกษาพิเศษ กุสตาฟ บาร์ชิ ELTE
ตึกหลักของคณะมนุษยศาสตร์ ELTE ก่อนการบูรณะใน ค.ศ.2007
รักษันทา ข่าน

| รักษันทา ข่าน |
| --- | --- |

เกิด: ค.ศ. 1973/1974 (อายุ 50–51 ปี)
สัญชาติ: ชาวอินเดีย
อาชีพ: นักแสดง, นางแบบ, พิธีกรรายการโทรทัศน์
คู่สมรส: Sachin Tyagi
บุตร: 1
รักษันทา ข่าน (ฮินดี: रक्षंदा खान) เป็นนักแสดงหญิง นางแบบชาวอินเดีย มีผลงานเด่นคือละครโทรทัศน์เรื่อง Jassi Jaissi Koi Nahin, Kyunki Saas Bhi Kabhi Bahu Thi, Kasamh Se Naagin 3
ผลงานด้านการพากย์เสียง > ภาพยนตร์คนแสดง

| เรื่อง | นักแสดง | ตัวละคร | พากย์ภาษา | ภาษาเดิม | ออกฉายในปี | ปีที่พากย์ | หมายเหตุ |
| --- | --- | --- | --- | --- | --- | --- | --- |
| Iron Man | Gwyneth Paltrow | Pepper Potts | Hindi | English | 2008 | 2008 |  |
| Iron Man 2 | Gwyneth Paltrow | Pepper Potts | Hindi | English | 2010 | 2010 |  |
| The Mummy | Rachel Weisz | Evelyn Carnahan | Hindi | English   Arabic   Ancient Egyptian | 1999 | 1999 |  |
| Total Recall | Jessica Biel | Melina | Hindi | English | 2012 | 2012 |  |
| Mission: Impossible – Rogue Nation | Rebecca Ferguson | Ilsa Faust | Hindi | English | 2015 | 2015 |  |
ผลงานด้านการพากย์เสียง > ภาพยนตร์แอนิเมชัน

| เรื่อง | นักแสดง | ตัวละคร | พากย์ภาษา | ภาษาเดิม | ออกฉายในปี | ปีที่พากย์ | หมายเหตุ |
| --- | --- | --- | --- | --- | --- | --- | --- |
| The Incredibles | Holly Hunter | Helen Parr / Elastigirl | Hindi | English | 2004 | 2004 | The Hindi dub released as  "Hum Hain Lajawab". Kajol dubbed this role in sequel. |
ผลงานด้านละครโทรทัศน์

2000 Thriller At 10
2003 Kya Hadsaa Kya Haqeeqat - Kaboo as Devyani (Episode 74 - Episode 98)
2003 - 2005 Jassi Jaissi Koi Nahin as Mallika Seth / Mallika Armaan Suri
2004 Raat Hone Ko Hai - Dark Water : Part 1 - Part 4 as Mansi (Episode 29 - Episode 32)
2004 - 2008 Kyunki Saas Bhi Kabhi Bahu Thi as Tanya Malhotra / Tanya Karan Virani
2005  Kasautii Zindagii Kay as Advocate Dorasti
2005 Saara Akaash as Sadia
2006 Kasamh Se as Roshni Chopra
2007 Kaajjal as Kamayani
2008 Kahaani Hamaaray Mahaabhaarat Ki as Amba
2008  Naaginn as  Mayuri
2009 Kitani Mohabbat Hai as Advocate Ganga Rai
2011 Ammaji Ki Galli as Parminder Kaur
2011 Adaalat as Advocate Pratigya Verma
2011 Phulwa as Advocate Roshni Mukherjee
2011 - 2012 Devon Ke Dev...Mahadev as Madanike
2012 - 2013 Jhilmil Sitaaron Ka Aangan Hoga as Kkusum Sharma / Damini Dhanraj
2013 Bade Achhe Lagte Hain as Esha Singhania
2016 - 2017  Brahmarakshas as Mohini Nigam Srivastava
2018 - 2019  Naagin 3 as Nidhog Vansh Naagin Sumitra / Sumitra Andy Sehgal (Fake Identity)Dm
ผลงานด้านการแสดงภาพยนตร์

2019 Ragini MMS 2 as Bharti Verma
เว็บซีรีส์

Peshawar as Fatima in the upcoming web series produced by Ullu App,  which is based on 2014 Peshawar school massacre.
แหล่งข้อมูลอื่น

รักษันทา ข่าน ที่อินเทอร์เน็ตมูวีเดตาเบส
รักษันทา ข่าน ที่อินสตาแกรม
ลาแซ็วดูร์เฌ็ลย์

| ลาแซ็วดูร์เฌ็ลย์ |
| --- | --- |
เมือง
อาสนวิหารแซ็วดูร์เฌ็ลย์
   ตราอาร์ม
ลาแซ็วดูร์เฌ็ลย์ที่ตั้งเมืองลาแซ็วดูร์เฌ็ลย์ในแคว้นกาตาลุญญาแสดงแผนที่แคว้นกาตาลุญญาลาแซ็วดูร์เฌ็ลย์ที่ตั้งเมืองลาแซ็วดูร์เฌ็ลย์ในประเทศสเปนแสดงแผนที่สเปน
พิกัด:  42°21′29″N 1°27′22″E﻿ / ﻿42.358°N 1.456°E﻿ / 42.358; 1.456
ประเทศ:  สเปน
แคว้น:  แคว้นกาตาลุญญา
จังหวัด: แยย์ดา
โกมาร์กา: อัลตูร์เฌ็ลย์
การปกครอง
 • นายกเทศมนตรี: อัลแบร์ต บาตัลยา ซิสการ์ต (ค.ศ. 2015) (CIU)
พื้นที่
 • ทั้งหมด: 15.4 ตร.กม. (5.9 ตร.ไมล์)
ความสูง: 691 เมตร (2,267 ฟุต)
ประชากร (2018)
 • ทั้งหมด: 12,041 คน
 • ความหนาแน่น: 780 คน/ตร.กม. (2,000 คน/ตร.ไมล์)
เขตเวลา: UTC+1 (เวลายุโรปกลาง)
 • ฤดูร้อน  (เวลาออมแสง): UTC+2 (เวลาออมแสงยุโรปกลาง)
ภูมิอากาศ: Cfb
เว็บไซต์: www.laseu.cat
ลาแซ็วดูร์เฌ็ลย์ (กาตาลา: La Seu d'Urgell) หรือ เซโอเดอูร์เฆล (สเปน: Seo de Urgel) เป็นเมืองในจังหวัดแยย์ดา แคว้นกาตาลุญญา ประเทศสเปน ตั้งอยู่ที่จุดบรรจบระหว่างแม่น้ำเซกรากับแม่น้ำบาลิรา ในเทือกเขาพิรินี เป็นเมืองหลักของโกมาร์กาอัลตูร์เฌ็ลย์และเป็นถิ่นพำนักของอัครมุขนายกแห่งอูร์เฌ็ลย์ซึ่งเป็นหนึ่งในผู้ปกครองร่วมแห่งประเทศอันดอร์รา
โกมาร์กาอัลตูร์เฌ็ลย์เป็นประตูสู่อันดอร์ราทางทิศใต้ ระยะทางที่ใกล้กับศูนย์กลางประชากรและกิจกรรมทางเศรษฐกิจดังกล่าวเป็นหนึ่งในปัจจัยหลักของการพัฒนาเมืองลาแซ็วดูร์เฌ็ลย์ภายในดินแดนปิริแน็วและอารัน บริเวณติดกับเขตเมืองเก่าของลาแซ็วดูร์เฌ็ลย์เป็นที่ตั้งของอุทยานโอลิมปิกเซกราซึ่งสร้างขึ้นใน ค.ศ. 1990 เพื่อใช้จัดการแข่งขันพายเรือแคนูและเรือคายักในมหกรรมกีฬาโอลิมปิกฤดูร้อน ค.ศ. 1992
ลัทธิศักติ

ศรียันตระ สัญลักษณ์แทนเทวีและศากติ
ลัทธิศักติ หรือ ศากติ (สันสกฤต: शाक्त ศากฺต) เป็นนิกายในศาสนาฮินดูที่บูชาอาทิปราศักติเป็นพระเป็นเจ้า ศักติในทางอภิปรัชญาคือความเป็นจริงและหมายถึงสตรีในรูปอุปมาซึ่งประกอบด้วยเทวีหลายองค์ ทุกพระองค์ล้วนถือว่าเป็นเทวีสูงสุดองค์เดียวกัน ลัทธิศักติยังประกอบลัทธิย่อย ๆ อีกมากมาย ตั้งแต่บูชาพระปารวตีผู้เลอโฉม ไปจนถึงพระแม่กาลีผู้ดุดัน
คัมภีร์ศรุติและสมฤติเป็นเอกสารสำคัญของโครงสร้างความเชื่อในลัทธิศักติ นอกจากนี้ยังมี เทวีมาหาตมยะ เทวีภาควตปุราณะและ ศากตอุปนิษัท เช่น เทวีอุปนิษัท ในความเชื่อของลัทธิศักติยกย่องเทวีมาหาตมยะเป็นพิเศษ และถือว่าสำคัญเทียบเท่ากับภควัทคีตา
เทวีต่าง ๆ เป็นที่นิยมมากขึ้นภายหลังการเสื่อมของศาสนาพุทธในอินเดีย เทวีต่าง ๆ ของฮินดูและพุทธได้ถูกรวมเข้ากันเป็นมหาวิทยา หรือเทวีสิบองค์ เทวีที่เป็นที่บูชาทั่วไปในลัทธิศักติและพบได้บ่อย เช่น พระแม่ทุรคา, พระแม่กาลี, พระแม่สุรัสวดี, พระแม่ลักษมี, พระแม่ปารวตี และ พระแม่ตรีปุระสุนทรี ลัทธิบูชาเทวีนี้เป็นที่นิยมมากเป็นพิเศษในแถบตะวันออกเฉียงเหนือของอินเดีย โดยเฉพาะในรัฐเบงกอลตะวันตกและรัฐอัสสัม ที่ซึ่งเทศกาลอย่างทุรคาบูชา เป็นที่นิยมสูงเป็นพิเศษ แนวคิดของลัทธิศักติมีอิทธิพลต่อลัทธิไวษณพ (ลัทธิที่บูชาพระวิษณุเป็นหลัก) และ ลัทธิไศวะ (ลัทธิที่บูชาพระศิวะเป็นหลัก) โดยมีองค์เทวีต่าง ๆ เป็น ศักติ/พลัง ของพระวิษณุและพระศิวะตามลำดับ
ลามาซิอา

| ลามาซิอา |
| --- | --- |

ที่ตั้งภายในสเปน
ข้อมูลทั่วไป
เมือง: บาร์เซโลนา
ประเทศ: สเปน
พิกัด: 41°22′59″N 2°07′23″E﻿ / ﻿41.3831°N 2.1231°E﻿ / 41.3831; 2.1231
แล้วเสร็จ: ค.ศ. 1702; 322 ปีที่แล้ว (1702)
ปรับปรุง: ค.ศ. 1966; 58 ปีที่แล้ว (1966)
เจ้าของ: สโมสรฟุตบอลบาร์เซโลนา
ลามาซิอาดากัมปลานัส (กาตาลา: La Masia de Can Planes; แปลว่า บ้านไร่ตระกูลปลานัส) หรือที่นิยมเรียกสั้น ๆ ว่า ลามาซิอา (กาตาลา: La Masia; แปลว่า บ้านไร่) เป็นศัพท์ที่ใช้เรียกศูนย์ฝึกเยาวชนของสโมสรฟุตบอลบาร์เซโลนา ศูนย์ฝึกเยาวชนแห่งนี้ประกอบด้วยผู้เล่นเยาวชนมากกว่า 300 คน เป็นปัจจัยสำคัญในความสำเร็จระดับยุโรปของบาร์เซโลนา และสร้างผู้เล่นระดับโลกหลายคนในช่วงต้นคริสต์ทศวรรษ 2000
ใน ค.ศ. 2010 ลามาซิอากลายเป็นศูนย์ฝึกเยาวชนที่ได้ฝึกซ้อมผู้เข้าชิงบาลงดอร์ทั้ง 3 คนใน 1 ปี ได้แก่ อันเดรส อินิเอสตา, ลิโอเนล เมสซิ และชาบี
ลามาซิอายังเป็นชื่อของสถานที่ฝึกซ้อมของสโมสรบาร์เซโลนาซึ่งแต่เดิมตั้งอยู่ใกล้กัมนอว์ในย่านลัสโกตส์ของเมืองบาร์เซโลนา ตัวอาคารเดิมเป็นบ้านไร่ชนบทโบราณที่สร้างขึ้นใน ค.ศ. 1702 และเมื่อกัมนอว์เปิดใช้งานใน ค.ศ. 1957 อาคารแห่งนี้ก็ได้รับการปรับปรุงใหม่และต่อเติมเพื่อใช้เป็นสำนักงานใหญ่ของสโมสร ด้วยความที่สโมสรเติบโตอย่างรวดเร็ว ตัวอาคารจึงเล็กเกินไปสำหรับใช้เป็นสำนักงานใหญ่ของสโมสร ในวันที่ 20 ตุลาคม ค.ศ. 1979 ลามาซิอาจึงได้รับการดัดแปลงเป็นหอพักสำหรับผู้เล่นเยาวชนจากนอกเมืองบาร์เซโลนา เมื่อวันที่ 30 มิถุนายน ค.ศ. 2011 ศูนย์ฝึกเยาวชนลามาซิอาปิดตัวลง และนครการกีฬาฌูอัน กัมเป เข้ามาทำหน้าที่เป็นที่พักสำหรับผู้เล่นเยาวชนแทน
ประวัติ

ลามาซิอาเป็นบ้านไร่เก่าแก่ที่สร้างขึ้นใน ค.ศ. 1702 ใน ค.ศ. 1979 สโมสรบาร์เซโลนาใช้บ้านไร่แห่งนี้เป็นที่พักสำหรับนักฟุตบอลเยาวชนที่มาจากนอกเมืองบาร์เซโลนา เฌามา อามัต นำเสนอแนวคิดเกี่ยวกับศูนย์ฝึกเยาวชนต่อโฆเซ ลุยส์ นุญเญซ ซึ่งเป็นประธานสโมสรในขณะนั้น และอูริอ็อล ตอร์ต ได้รับหน้าที่ดูแลสถานที่แห่งนี้
ลีมาซอล

| ลีมาซอล |
| --- | --- |
Λεμεσός (Greek) Limasol/Leymosun (Turkish)

ลีมาซอล
พิกัด: 34°40′29″N 33°02′39″E﻿ / ﻿34.67472°N 33.04417°E﻿ / 34.67472; 33.04417
ประเทศ:  ไซปรัส
District: Limassol
การปกครอง
 • Mayor: Andreas Christou
ประชากร (2011)
 • ทั้งหมด: 235,056 คน
เขตเวลา: UTC+2 (EET)
เว็บไซต์: www.limassolmunicipal.com.cy
ลีมาซอล (กรีก: Λεμεσός, Lemesós;, ตุรกี: Limasol/Leymosun; อังกฤษ: Limassol, Lemesos) เป็นเมืองใหญ่อันดับ 2 ของประเทศไซปรัส มีประชากร 235,056 คน (ค.ศ. 2011) เป็นเมืองใหญ่สุดด้านภูมิศาสตร์ และเป็นเทศบาลที่ใหญ่ที่สุดบนเกาะ ตั้งอยู่บนฝั่งอ่าวอะโครตีรี บนชายฝั่งทางทิศใต้ของเกาะ
ลิแบแร็ตส์

| ลิแบแร็ตส์ |
| --- | --- |
นครโดยกฎหมาย
ทิวทัศน์นคร
   ธง ตราอาร์ม ตราสัญลักษณ์
ลิแบแร็ตส์ที่ตั้งนครลิแบแร็ตส์ในประเทศเช็กเกีย
พิกัด:  50°46′N 15°4′E﻿ / ﻿50.767°N 15.067°E﻿ / 50.767; 15.067
ประเทศ:  เช็กเกีย
แคว้น: ลิแบแร็ตส์
อำเภอ: ลิแบแร็ตส์
กล่าวถึงครั้งแรก: ค.ศ. 1352
การปกครอง
 • นายกเทศมนตรี: ยาโรสลัฟ ซาแม็ชญีก (กลุ่มนายกเทศมนตรีเพื่อแคว้นลิแบแร็ตส์)
พื้นที่
 • ทั้งหมด: 106.09 ตร.กม. (40.96 ตร.ไมล์)
ความสูง: 374 เมตร (1,227 ฟุต)
ประชากร (1 มกราคม ค.ศ. 2024)
 • ทั้งหมด: 107,982 คน
 • ความหนาแน่น: 1,000 คน/ตร.กม. (2,600 คน/ตร.ไมล์)
เขตเวลา: UTC+1 (เวลายุโรปกลาง)
 • ฤดูร้อน  (เวลาออมแสง): UTC+2 (เวลาออมแสงยุโรปกลาง)
รหัสไปรษณีย์: 460 01
เว็บไซต์: www.liberec.cz
ลิแบแร็ตส์ (เช็ก: Liberec, ออกเสียง: [ˈlɪbɛrɛt͡s] ( ฟังเสียง)) หรือ ไรเชินแบร์ค (เยอรมัน: Reichenberg, ออกเสียง: [ˈʁaɪçn̩bɛɐ̯k]) เป็นนครในประเทศเช็กเกีย เป็นเมืองใหญ่เป็นอันดับที่ 5 ของประเทศ
ลิแบแร็ตส์เคยเป็นหนึ่งในเมืองที่มีความรุ่งเรืองด้านอุตสาหกรรมสิ่งทอ จนได้รับสมญานามว่าเป็น "แมนเชสเตอร์แห่งโบฮีเมีย" พื้นที่รวมของเมือง หากรวมชานเมืองมีประชากร 150,000 คน ทำให้ลิแบแร็ตส์เป็นเมืองใหญ่เป็นอันดับที่ 3 (เมื่อรวมชานเมือง) ของโบฮีเมีย รองจากปรากและเปิลแซ็ญ
ลิสการ์ดส์แบคเคิน

| ลิสการ์ดส์แบคเคิน |
| --- | --- |

ที่ตั้ง: ลิลล์แฮมเมอร์ นอร์เวย์
เปิดเมื่อ: 1993
ปรับปรุงเมื่อ: 2007
ขนาด
K–point: K-90 K-123
Hill size: HS100 HS138
การแข่งขันสูงสุด
โอลิมปิก: โอลิมปิกฤดูหนาว 1994 โอลิมปิกเยาวชนฤดูหนาว 2016
ลิสการ์ดส์แบคเคิน (นอร์เวย์: Lysgårdsbakken) เป็นสนามกีฬากระโดดสกีขนาดใหญ่ในเมืองลิลล์แฮมเมอร์ ประเทศนอร์เวย์ เริ่มก่อสร้างในปี ค.ศ. 1990 แล้วเสร็จในปี ค.ศ. 1993
ในปี ค.ศ. 2016 สนามกีฬาแห่งนี้เป็นสนามกีฬาหลักของกีฬาโอลิมปิกเยาวชนฤดูหนาว 2016 ที่นอร์เวย์เป็นเจ้าภาพ
ลวิว

| ลวิว |
| --- | --- |
นคร
จากบนลงล่าง จากซ้ายไปขวา: ศูนย์กลางทางประวัติศาสตร์ลวิว โรงอุปรากรและบัลเลต์ลวิว โบสถ์แม่พระรับเกียรติยกขึ้นสวรรค์ โบสถ์นักบุญออลฮาและเอลิซาเบธ จัตุรัสตลาด พระราชวังปอตอตสกี
   ธง ตราอาร์ม Logo
สมญา: City of Lion, Ukrainian Piedmont, Banderstadt
คำขวัญ: "ลวิวเปิดกว้างสู่โลก" แซ็มแปร์ฟิเดลิส (ในอดีต)
ลวิวที่ตั้งนครลวิวในประเทศยูเครน
พิกัด: 49°49′48″N 24°00′51″E﻿ / ﻿49.83000°N 24.01417°E﻿ / 49.83000; 24.01417
ประเทศ:  ยูเครน
แคว้น: ลวิว
เขต: เทศบาลนครลวิว
ก่อตั้ง: ค.ศ. 1240–1247
กฎหมายมัคเดอบวร์ค: ค.ศ. 1356
การปกครอง
 • นายกเทศมนตรี: อันดรีย์ ซาดอวึย
พื้นที่
 • ทั้งหมด: 182.01 ตร.กม. (70.27 ตร.ไมล์)
ความสูง: 296 เมตร (971 ฟุต)
ประชากร (ค.ศ. 2017)
 • ทั้งหมด: 727,968 คน
 • ความหนาแน่น: 4,008 คน/ตร.กม. (10,380 คน/ตร.ไมล์)
เขตเวลา: UTC+2 (เวลายุโรปตะวันออก)
 • ฤดูร้อน  (เวลาออมแสง): UTC+3 (เวลาออมแสงยุโรปตะวันออก)
รหัสไปรษณีย์: 79000–79490
รหัสพื้นที่: +380 32(2)
ป้ายทะเบียนรถ: BC (ก่อน ค.ศ. 2004: ТА, ТВ, ТН, ТС)
เว็บไซต์: city-adm.lviv.ua
ลวิว (ยูเครน: Львів, ออกเสียง: [lʲwiu̯] ( ฟังเสียง); รัสเซีย: Львов, ออกเสียง: [lʲvof]; โปแลนด์: Lwów, ออกเสียง: [lvuf] ( ฟังเสียง); เยอรมัน: Lemberg, ออกเสียง: [ˈlɛmbɛʁk] ( ฟังเสียง)) เป็นนครทางตะวันตกของประเทศยูเครน เป็นหนึ่งในเมืองศูนย์กลางวัฒนธรรมที่สำคัญของยูเครนในปัจจุบัน และเป็นเมืองประวัติศาสตร์ เป็นศูนย์กลางวัฒนธรรมโปแลนด์และยิวที่สำคัญ เนื่องจากนครนี้มีประชากรจำนวนหนึ่งเป็นชาวโปแลนด์และยิวที่อพยพมาหลังสงครามโลกครั้งที่สองและการล้างชาติโดยนาซี (ค.ศ. 1944–1946) ย่านประวัติศาสตร์ของลวิวได้รับการขึ้นทะเบียนเป็นแหล่งมรดกโลกจากยูเนสโก
เมื่อวันที่ 12 มิถุนายน ค.ศ. 2009 นิตยสารยูเครน Focus ให้ลวิวเป็นเมืองที่ดีที่สุดของยูเครนในแง่การอยู่อาศัย ลวิวยังเป็น 1 ใน 8 เมืองในการแข่งขันฟุตบอลยูโร 2012 รอบแบ่งกลุ่มอีกด้วย
ภูมิศาสตร์ > ภูมิอากาศ

| ข้อมูลภูมิอากาศของลวิว> เดือน | ข้อมูลภูมิอากาศของลวิว> ม.ค. | ข้อมูลภูมิอากาศของลวิว> ก.พ. | ข้อมูลภูมิอากาศของลวิว> มี.ค. | ข้อมูลภูมิอากาศของลวิว> เม.ย. | ข้อมูลภูมิอากาศของลวิว> พ.ค. | ข้อมูลภูมิอากาศของลวิว> มิ.ย. | ข้อมูลภูมิอากาศของลวิว> ก.ค. | ข้อมูลภูมิอากาศของลวิว> ส.ค. | ข้อมูลภูมิอากาศของลวิว> ก.ย. | ข้อมูลภูมิอากาศของลวิว> ต.ค. | ข้อมูลภูมิอากาศของลวิว> พ.ย. | ข้อมูลภูมิอากาศของลวิว> ธ.ค. | ข้อมูลภูมิอากาศของลวิว> ทั้งปี |
| --- | --- | --- | --- | --- | --- | --- | --- | --- | --- | --- | --- | --- | --- |
| อุณหภูมิสูงสุดที่เคยบันทึก °C (°F) | 13.8 (56.8) | 17.7 (63.9) | 21.0 (69.8) | 28.3 (82.9) | 30.2 (86.4) | 32.9 (91.2) | 34.1 (93.4) | 35.6 (96.1) | 34.5 (94.1) | 25.6 (78.1) | 21.6 (70.9) | 16.5 (61.7) | 35.6 (96.1) |
| อุณหภูมิสูงสุดเฉลี่ย °C (°F) | -0.3 (31.5) | 1.3 (34.3) | 6.3 (43.3) | 13.5 (56.3) | 19.3 (66.7) | 22.0 (71.6) | 24.0 (75.2) | 23.6 (74.5) | 18.4 (65.1) | 12.9 (55.2) | 6.2 (43.2) | 1.3 (34.3) | 12.4 (54.3) |
| อุณหภูมิเฉลี่ยแต่ละวัน °C (°F) | -3.3 (26.1) | -2.1 (28.2) | 2.3 (36.1) | 8.5 (47.3) | 13.8 (56.8) | 16.7 (62.1) | 18.6 (65.5) | 18.0 (64.4) | 13.4 (56.1) | 8.5 (47.3) | 3.0 (37.4) | -1.6 (29.1) | 8.0 (46.4) |
| อุณหภูมิต่ำสุดเฉลี่ย  °C (°F) | -6.3 (20.7) | -5.5 (22.1) | -1.8 (28.8) | 3.5 (38.3) | 8.3 (46.9) | 11.3 (52.3) | 13.1 (55.6) | 12.4 (54.3) | 8.4 (47.1) | 4.1 (39.4) | -0.2 (31.6) | -4.5 (23.9) | 3.6 (38.5) |
| อุณหภูมิต่ำสุดที่เคยบันทึก °C (°F) | -28.3 (-18.9) | -28.6 (-19.5) | -24.5 (-12.1) | -7.3 (18.9) | -2.6 (27.3) | 0.9 (33.6) | 5.1 (41.2) | 2.6 (36.7) | -1.2 (29.8) | -13.2 (8.2) | -16.8 (1.8) | -24.1 (-11.4) | −28.6 (−19.5) |
| หยาดน้ำฟ้า มม (นิ้ว) | 38.4 (1.512) | 42.0 (1.654) | 41.7 (1.642) | 53.6 (2.11) | 81.6 (3.213) | 90.2 (3.551) | 97.4 (3.835) | 68.3 (2.689) | 64.3 (2.531) | 52.0 (2.047) | 48.7 (1.917) | 47.8 (1.882) | 726.0 (28.583) |
แหล่งที่มา: Клімат та погода Львів
ลงกา

ประเทศโบราณที่ปกครองโดยราชาราวณะ
ที่ประทับทองคำของราชาราวณะ
ลงกา หรือ ลังกา (สันสกฤต: लंका; /ˈlæŋkə/, เสียงอ่านภาษาฮินดูสถาน: [ˈləŋkaː]) เป็นเมืองปราการบนเกาะที่ปกครองโดยราวณะ (ทศกัณฐ์) ราชาแห่งอสูรในมหากาพย์รามายณะและมหาภารตะ เมืองตั้งอยู่ในที่ราบสูงระหว่างยอดเขาสามยอดที่มีชื่อเรียกว่าเขาตรีกูฏ กล่าวกันว่าเมืองลงกาโบราณถูกเผาทำลายโดยหนุมาน หลังราวณะถูกพระรามสังหารด้วยความช่วยเหลือของวิภีษณะ (พิเภก) น้องชายของราวณะ วิภีษณะจึงได้เถลิงราชย์เป็นราชาของลงกา กล่าวกันว่าทายาทของวิภิษณะยังคงปกครองอาณาจักรลงกาในยุคของปาณฑพ ในมหาภารตะระบุว่าสหเทพแห่งพี่น้องปาณฑพได้มาเยือนอาณาจักรลงการะหว่างการทัพในภาคใต้เพื่อพิธีราชสูยะของยุธิษฐิระ กล่าวกันว่าวังของราวณะได้รับการอารักขาโดยช้างสี่งา
ดูเพิ่ม

ศรีลังกา
มหาชนบท
พระวิศวกรรม
แหล่งข้อมูลอื่น

Mahabharata of Krishna Dwaipayana Vyasa, translated from Sanskrit into English by Kisari Mohan Ganguli